**Ministru kabineta rīkojuma projekta „Par atļauju Neatliekamās medicīniskās palīdzības dienestam slēgt pakalpojumu līgumu uz septiņiem gadiem un ilgtermiņa saistībām operatīvā medicīniskā transporta un tā vadītāju pakalpojuma nodrošināšanai Neatliekamās medicīniskās palīdzības dienesta Rīgas reģionālajam centram” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1.Pamatojums | Publisko iepirkumu likuma 67.panta trešās daļas 2.punkts. |
| 2.Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Neatliekamās medicīniskās palīdzības dienests (turpmāk - NMP dienests) saskaņā ar Ministru kabineta 2009.gada 15.decembra noteikumiem Nr.1480 „Neatliekamās medicīniskās palīdzības dienesta nolikums” organizē un nodrošina neatliekamo medicīnisko palīdzību (turpmāk – NMP) iedzīvotājiem ikdienā, kā arī organizē un nodrošina NMP ārkārtas medicīniskajās situācijās un katastrofās, tai skaitā arī gadījumos, ja nepieciešamais medicīniskās palīdzības apjoms pārsniedz ārstniecības iestādes resursu iespējas.Ārstniecības likuma 1.panta 28.apakšpunktā noteikts, ka neatliekamās medicīniskās palīdzības brigāde ir mobila neatliekamās medicīniskās palīdzības sniegšanas struktūrvienība, kuras sastāvā strādā normatīvajos aktos noteiktās personas un kuras rīcībā ir operatīvais medicīniskais transportlīdzeklis (turpmāk - OMT), kas atbilst normatīvajos aktos noteiktajām prasībām.Ministru kabineta 2009.gada 20.janvāra noteikumu Nr.60 „Noteikumi par obligātajām prasībām ārstniecības iestādēm un to struktūrvienībām” 66.4. apakšpunkts nosaka, ka NMP iestādē ir OMT, kā arī saskaņā ar šo noteikumu 4.3.sadaļu OMT tiek izvirzītas prasības gan attiecībā uz marķējumu, gan aprīkojumu.Saskaņā ar 2010.gada 29.aprīlī noslēgto līgumu „Par neatliekamās medicīniskās palīdzības transportlīdzekļu ar specializēto aprīkojumu un autovadītāju pakalpojuma nodrošināšanu Neatliekamās medicīniskās palīdzības dienesta Rīgas reģionālajam centram” NMP dienesta Rīgas reģionālā centra (turpmāk – RRC) OMT un to autovadītājus nodrošina ārpakalpojuma sniedzējs - AS „Rīgas Sanitārā transporta autobāze”.NMP dienests jau 2012.gadā izstrādāja NMP dienesta transporta nodrošinājuma koncepciju, kurā turpmākajam RRC OMT nodrošinājumam tika izskatīti vairāki rīcības varianti:1. Saglabāt esošo OMT nodrošinājuma sistēmu, kad RRC teritorijā OMT ar autovadītāju tiek nodrošināts kā ārpakalpojums;
2. NMP dienests Rīgā un RRC pilnībā veido savu OMT autobāzi ar jaunu OMT nodrošinājuma infrastruktūru un papildus cilvēkresursiem;
3. Ievērojot pieejamos finanšu resursus, pēc tam, kad nodrošināta valsts īpašumā esošo OMT atjaunošana, NMP dienests veido jaunu OMT nodrošinājuma infrastruktūru un papildus cilvēkresursus Rīgā un RRC, iespēju robežās iegādājoties valsts īpašumā OMT, izvietojot tos sākot no attālākajiem RRC punktiem.

Kopš 2012.gada, atbilstoši pieejamajam Eiropas Reģionālās attīstības fonda (turpmāk - ERAF) finansējumam, NMP dienests pakāpeniski realizē trešo rīcības variantu, jo primāri bija nepieciešams pilnībā nomainīt novecojušo un nolietoto pārējo NMP dienesta struktūrvienību OMT parku, tikai pēc tam pieejamos finanšu resursus novirzot RRC OMT parka un infrastruktūras izveidei.Attiecīgi pēc visu pārējo reģionālo centru un Specializētās medicīnas centra pilnīgas novecojušo OMT parka nomaiņas (kopā līdz šim periodam iegādāti 136 jauni OMT, NMP dienests saskaņā ar Publiskā iepirkuma likuma normām šobrīd ir izsludinājis iepirkumu ar mērķi iegādāties OMT arī RRC, taču pieejamie resursi nav pietiekami pilnīgai NMP dienesta īpašumā esoša OMT parka un infrastruktūras izveidei, kā arī OMT vadītāju piesaistei.Ņemot vērā, ka NMP dienesta rīcībā šobrīd nav pietiekamu finanšu līdzekļu visu RRC 76 NMP brigāžu nodrošināšanai ar OMT, tai skaitā arī rezerves OMT iegādei, infrastruktūras izveidei (rezerves OMT aprīkotas stāvvietas, remonta un apkopju servisa zonas) un darba vietu nodrošināšanai (t.sk. darba apģērbu iegāde), kā arī nav paredzams, ka šādi resursi tiks piešķirti tuvākajā laikā, lai pēc esošā līguma termiņa beigām pilnībā nodrošinātu RRC ar atbilstošiem OMT un autovadītājiem, nepieciešams veikt iepirkumu un iepirkuma procedūras rezultātā izvēlēties pakalpojuma sniedzēju. Šobrīd spēkā esošais iepirkuma līgums beigsies 2015.gada tāpēc, lai nodrošinātu NMP dienesta funkciju nodrošināšanas un izpildes nepārtrauktību, nepieciešams iepirkumu procedūru saskaņā ar Publiskā iepirkuma likuma normām veikt savlaicīgi. Šobrīd NMP dienests ir saņēmis piedāvājumus un veic izvērtējumu iepirkumam par RRC OMT iegādi. Kopumā paredzēts iegādāties 23 OMT – 14 OMT NMP brigāžu nodrošināšanai, 5 ārstu-speciālistu OMT, 1 ārstu - neonatologu OMT, kā arī 2 tehniskā nodrošinājuma OMT un vienu vadības ārsta OMT. Pamatojoties uz šo iepirkumu, NMP dienests ārpakalpojuma iepirkumā neiekļaus ne saimnieciskā nodrošinājuma transporta nomu un to vadītāju nodrošinājumu, ne arī specializēto OMT, kas līdz šim izpildīja operatīvo vajadzību transporta nodrošinājumu.Atbilstoši līgumam ar esošo pakalpojuma sniedzēju NMP dienestam ikmēneša maksa par OMT ar vadītāju veidojas kā aprēķins par faktiski izmantotajām OMT stundām un nobrauktajiem kilometriem, saskaņā ar vienas vienības (stundas; km) izcenojumu un ir atkarīgs no mēnešu dienu skaita, sezonas, svētku brīvdienām, laika apstākļiem, utml. Līdz ar to paredzamie izdevumi līdz spēkā esošā līguma beigām - 2014.gadā 8 523 046,00 *euro* 2015.gadā 2 718 346,00 *euro*. Iepirkuma līguma termiņš uz 7 gadiem pamatojams ar šādiem ekonomiskajiem un tehniskajiem apstākļiem:1. NMP dienesta RRC kopējais 76 NMP brigāžu nobraukums 2013.gadā bija 5 646 345 km, jeb vidēji viena NMP brigāde nobrauc 74 294km/gadā, kas atbilst NMP dienesta noteiktajam tehniski racionālajam OMT ekspluatācijas termiņam – 7 gadi, kuru laikā faktiski tiek izsmelts kopējais OMT resurss un OMT būtu jānomaina ar jaunu. Tādejādi šis 7 gadu termiņš, kuru laikā OMT tiek izmantoti krietni intensīvāk nekā klasiskie saimnieciskie transportlīdzekļi, jo īpaši ņemot vērā to izmantošanu 24h/diennaktī visa gada garumā, faktiski ir arī OMT darbmūža ekspluatācijas reālais periods, pēc kura tas ir pilnībā noamortizējies.2. Pretendentiem investīciju veikšana, rēķinoties ar 7 gadu pakalpojuma sniegšanas periodu, ļautu samazināt piedāvātos izcenojumus salīdzinot ar investīciju atpelnīšanu 5 gadu laikā, tādejādi ļaujot īstermiņā samazināt valsts budžeta līdzekļus.3. Minētais iepirkuma līguma termiņš palielinās iespēju konkursā par ārpakalpojuma sniegšanu piedalīties iespējami lielākam pretendentu skaitam (NMP dienesta rīkotajā publiskā iepirkumā 2010.gadā par OMT ārpakalpojuma sniegšanu uz 5 gadiem piedalījās tikai viens pretendents, lai gan interesi par iepirkumu izrādīja vairāk kā 10, tai skaitā pretendenti no citām valstīm), jo ļautu pretendentiem plānot ārpakalpojuma nodrošināšanu un investīciju atmaksu 7 gadu laikā, savukārt NMP dienests tādējādi varētu saņemt saimnieciski visizdevīgāko ārpakalpojuma cenu.Lai veiktu izmaiņas budžeta resora valsts budžeta ilgtermiņa saistību apjomā, ir nepieciešams Ministru kabineta lēmums. Tādēļ ir izstrādāts Ministru kabineta rīkojuma projekts „Par atļauju Neatliekamās medicīniskās palīdzības dienestam slēgt pakalpojuma līgumu uz septiņiem gadiem un ilgtermiņa saistībām operatīvā transporta un tā vadītāju pakalpojuma nodrošināšanai Neatliekamās medicīniskās palīdzības dienesta Rīgas reģionālajam centram” (turpmāk – Rīkojuma projekts), kas paredz slēgt uz septiņiem gadiem pakalpojuma (iepirkuma) līgumu par operatīvā medicīniskā transporta un tā vadītāju pakalpojuma nodrošināšanu NMP dienesta RRC ar iepirkuma procedūrā izvēlēto pretendentu un uzņemties ilgtermiņa saistības ne vairāk kā 52 548 807,00 *euro* apmērā. Ilgtermiņa saistību summa precizējama pēc iepirkuma procedūras, atbilstoši uzvarētāja finanšu piedāvājumam, ne vairāk kā 52 548 807,00 *euro* apmērā.Rīkojuma projekta 2.punkts nepieciešams, lai nodrošinātu Likuma „Par budžetu un finanšu vadību” 24.panta trešās daļas prasības, kuras nosaka, ka budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteiktos valsts budžeta ilgtermiņa saistību maksimāli pieļaujamos apjomus, kā arī Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2.apakšpunkta prasības, kas paredz, ka, plānojot valsts budžeta ilgtermiņa saistības n+1, n+2 un n+3 gadiem, ministrija ievēro nosacījumu, ka pārējām jaunām valsts budžeta ilgtermiņa saistībām (izņemot maksājumus par aizņēmumiem un kredītiem un maksājumus starptautiskajās institūcijās un programmās) plānoto valsts budžeta ilgtermiņa saistību apjomu norāda atbilstoši attiecīgajā Ministru kabineta rīkojumā noteiktajam. |
| 3.Projekta izstrādē iesaistītās institūcijas | NMP dienests |
| 4.Cita informācija | Nav |

Anotācijas II sadaļa – projekts šo jomu neskar.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014 gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **7 536 430**  | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 536 430  | 0 | 0 | 0 | 0 |
| 1.2. valsts speciālais budžets | 0  | 0  | 0  | 0  | 0  |
| 1.3. pašvaldību budžets | 0  | 0  | 0  | 0  | 0  |
| **2. Budžeta izdevumi:** | **7 536 430**  | **0** | **0** | **0** | **0** |
| 2.1. valsts pamatbudžets | 7 536 430  | 0 | 0 | 0  | 0  |
| 2.2. valsts speciālais budžets | 0  | 0  | 0  | 0  | 0  |
| 2.3. pašvaldību budžets | 0  | 0  | 0  | 0  | 0  |
| **3. Finansiālā ietekme:** | **0** | **0** | **0**  | **0** | **0** |
| 3.1. valsts pamatbudžets | 0  | 0  | 0 | 0  | 0  |
| 3.2. speciālais budžets | 0  | 0  | 0  | 0  | 0  |
| 3.3. pašvaldību budžets | 0  | 0  | 0  | 0  | 0  |
| 4**. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0  | 0  | 0  | 0  |
| 0  | 0  | 0  | 0  |
| **5. Precizēta finansiālā ietekme:** | X | **0** | **0** | **0** | **0** |
| 5.1. valsts pamatbudžets | 0  | 0  | 0  | 0  |
| 5.2. speciālais budžets | 0  | 0  | 0  | 0  |
| 5.3. pašvaldību budžets | 0  | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2014.gadam” Veselības ministrijas pamatbudžeta programmā 39.04.00 „Neatliekamā medicīniskā palīdzība” NMP dienesta plānotais finansējums OMT un tā vadītāju pakalpojumu nodrošināšanai NMPD RRC: 2014.gada – 7 536 430,00 *euro*, 2015.gadā – 7 536 430,00 *euro*, 2016.gadā –7 536 430,00 *euro*. Atbilstoši līgumam ar esošo pakalpojuma sniedzēju NMP dienestam ikmēneša maksa veidojās kā aprēķins par faktiski izmantotajām OMT stundām un nobrauktajiem kilometriem, saskaņā ar vienas vienības (stundas, km) izcenojumu. Rīkojuma projekts paredz slēgt uz septiņiem gadiem pakalpojuma (iepirkuma) līgumu par OMT un tā vadītāju pakalpojuma nodrošināšanu NMP dienesta RRC ar iepirkuma procedūrā izvēlēto pretendentu un uzņemties ilgtermiņa saistības ne vairāk kā 52 548 807,00 *euro* apmērā. Ilgtermiņa saistību summa precizējama pēc iepirkuma procedūras, atbilstoši uzvarētāja finanšu piedāvājumam, ne vairāk kā 52 548 807,00 *euro* apmērā.Pakalpojuma nodrošināšanai finanšu līdzekļi pa gadiem sadalāmi šādi:2015.gada - 4 818 084,00 *euro* apmērā (maijs- decembris);2016.gadā – 7 536 430,00 *euro* apmērā;2017.gadā – 7 536 430,00 *euro* apmērā;2018.gadā – 7 536 430,00 *euro* apmērā;2019.gadā – 7 536 430,00 *euro* apmērā;2020.gadā – 7 536 430,00 *euro* apmērā;2021.gadā – 7 536 430,00 *euro* apmērā;2022.gadā – 2 512 143,00 *euro* apmērā (janvāris- aprīlis).Kaut arī NMP dienesta izmaksas ārpakalpojuma sniedzējam pēdējo divu gadu periodā - 2012. un 2013.gadā atbilstoši ārpakalpojuma sniedzēja rēķiniem saskaņā ar spēkā esošo līgumu: 2012.gadā 8 590 564,58 *euro*, 2013.gadā 8 532 584,11 *euro*, kas vidēji gadā sastāda 8 561 574,00 *euro*, tomēr ņemot vērā, ka ilgtermiņa saistības plānojot uz 7 gadiem nevis uz 5 gadiem pretendentu pakalpojuma izcenojumi varētu samazināties. NMP dienests norāda, ka izmaksās ietilpst visi ārpakalpojuma sniedzēja izdevumi, kas attiecās uz OMT nodrošināšanu t.sk. darbinieku algas, piemaksas, nodokļi, infrastruktūras uzturēšana, degvielas iegāde, spectērpu iegāde, transportlīdzekļu uzturēšana un remonts, apdrošināšanas izdevumi, rezerves daļu iegādes, riepu iegādes, elektroenerģijas izmaksas u.c. Summa var mainīties pēc iepirkuma procedūras rezultātiem, atbilstoši iesniegtajiem finanšu piedāvājumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi par pakalpojumu var tikt precizēti atbilstoši veiktā iepirkuma rezultātiem, ne vairāk kā 52 548 807,00 *euro* apmērā.Rīkojuma projektā paredzētā pakalpojuma līguma īstenošana tiks nodrošināta Veselības ministrijai (NMP dienestam) piešķirto valsts budžeta līdzekļu ietvaros. |

 Anotācijas IV, V un VI sadaļas – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NMP dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Veselības ministra vietā

Ministru prezidente L.Straujuma

22.08.2014 11:47

1804

L.Eglīte 67876091

Leonora.Eglite@vm.gov.lv

Ā.Kasparāns 67876043

Aris.Kasparans@vm.gov.lv

I.Judina 67337030

Iveta.Judina@nmpd.gov.lv